|  |  |  |
| --- | --- | --- |
| PATVIRTINTA  Šiaulių miesto savivaldybės  Globos namų direktoriaus  2022-06-10 įsakymu Nr. 94-TOV | | |
|  | | |
| Šiaulių miesto savivaldybės Globos namai  **Vyriausiojo slaugytojo pareiginiai nuostatai** | | Pareigybės grupė – specialistai  Pareigybės lygis – A2 |
| **SVEIKATINGUMO SKYRIUS**  Tiesioginis vadovas  Direktorius | | |
| **Pavaldūs darbuotojai:**  slaugytojas, visuomenės sveikatos  priežiūros specialistas, slaugytojo padėjėjas, kineziterapeutas. | **Atsakingas už:** slaugos personalo darbą, kad asmenis būtų teikiama visapusė ir kvalifikuota slauga. | |
| **Parašo teisė:** Įstaigos viduje – pagal kompetenciją  Už įstaigos ribų – pagal kompetenciją arba atskirus įgaliojimus | | |
| **Bendroji dalis:**   1. Vyr. slaugytojo pareigoms priimamas asmuo, turintis aukštesnįjį arba aukštąjį medicininį išsilavinimą. Turi turėti galiojančią bendrosios praktikos slaugytojo licenciją. 2. Savo darbe vadovaujasi LR įstatymais, medicinos normomis, higienos normomis, laikosi slaugytojo profesinės etikos reikalavimų Lietuvos Respublikos teisės aktų nustatyta tvarka; darbo tvarkos taisyklėmis, priešgaisrinės ir darbų saugos instrukcija, sveikatingumo skyriaus nuostatais, etikos kodeksu ir šiais pareiginiais nuostatais. 3. Privalo žinoti apie: visuomenės sveikatos priežiūrą, sveikatos stiprinimą ir ligų profilaktiką, slaugos veiklą reglamentuojančius dokumentus, asmens ir aplinkos priežiūros reikalavimus, darbo saugos taisykles, vaistų laikymo taisykles, vartojimo būdus, mitybos mokslo pagrindus, pagrindinius reabilitacijos principus, metodus ir priemones. 4. Dirba kompiuteriu ir naudojasi šiuolaikinėmis ryšių technologijomis. Savo darbe naudoja šiuolaikines informacijos rinkimo ir apdorojimo priemones. 5. Laikosi įstaigos apskaitos politikos nuostatų. 6. Su vyr. slaugytoju sudaroma visiškos materialinės atsakomybės sutartis. Jis atsako už vaistų, medicininių ir slaugos priemonių naudojimą ir saugojimą. 7. Vyr. slaugytojas tiesiogiai pavaldus įstaigos direktoriui. 8. Darbuotoją priima ir atleidžia iš darbo, nustato jo tarnybinį atlyginimą direktorius įstatymų nustatyta tvarka. 9. Pareiginiai nuostatai gali būti pildomi ir keičiami direktoriaus įsakymu.   Specialūs reikalavimai šias pareigas einančiam darbuotojui:   1. Vyr. slaugytoja turi pripažinti, kad sveikata yra svarbiausias slaugos tikslas, ir savo profesine veikla stengtis užtikrinti visuomenės bei atskirų jos narių fizinę, psichinę, dvasinę ir socialinę gerovę; 2. Suprasti:    1. žmogų kaip unikalų individą įvairiomis jo gyvenimo situacijomis;    2. kokią įtaką žmogaus sveikatai daro socialiniai, kultūriniai, istoriniai ir/ar politiniai veiksniai; 3. Gebėti:    1. integruoti ir naudoti medicinos, gamtos, etikos bei socialinių mokslų žinias;    2. bendradarbiauti su sveikatos priežiūros sistemos specialistais bei įstaigomis, kitomis institucijomis, kurių veikla turi įtakos žmonių sveikatai;    3. mokyti slaugos personalą, slaugos specialybės studentus, kitus asmens sveikatos priežiūros grupės narius sveikos gyvensenos, slaugos pagrindų;    4. dirbti sistemingai, kūrybiškai, lakantis etikos taisyklių 4. Išmanyti:    1. slaugą;    2. įvairaus amžiaus žmonių bendrosios anatomijos, fiziologijos, patologijos pagrindus;    3. aseptikos, antiseptikos reikalavimus;    4. mikrobiologijos pagrindus;    5. dažniausiai pasitaikančių ligų priežastis, simptomus, jų plitimo būdus, galimas komplikacijas ir kaip tų ligų bei komplikacijų išvengti;    6. vaistų veikimo principus, skirstymą pagal farmakologines grupes;    7. visų amžiaus grupių žmonių ( sveikų ir sergančių) , taip pat ir mirštančių slaugos ypatybes;    8. mitybos mokslo pagrindus;    9. asmens ir aplinkos priežiūros higienos reikalavimus;    10. šalies sveikatos politiką, programas;    11. pagrindinius šalies sveikatos priežiūrų reglamentuojančius dokumentus.   **Vyriausiosios slaugytojos funkcijos:**   1. Organizuoti įstaigos jos padalinių slaugos personalo darbą ir jam vadovauti. Visą darbą organizuoti taip, kad būtų patenkinti socialinių paslaugų gavėjo gyvybiniai poreikiai bei suteikta šiuos poreikius atitinkanti slauga ir pagalba. 2. Mokyti asmens sveikatos priežiūros personalą, taip pat slaugos profesijos studentus, atliekančius praktiką. 3. Rūpintis personalo kvalifikacija, gerinti slaugos kokybę, užtikrinti, kad socialinių paslaugų gavėjams teikiama pagalba atitiktų pagrindinius slaugytojo profesijai keliamus reikalavimus. 4. Plėtoti slaugos praktiką. 5. Koordinuoti turimus resursus, juos racionaliai, tikslingai ir efektyviai panaudoti bei pagal rašytines sutartis materialiai atsakyti už perduotas vertybes (medikamentus, aparatūrą). 6. Vykdyti medikamentų ir slaugos priemonių apskaitą. 7. Iki kiekvieno mėnesio 5 dienos pateikti vyr. buhalteriui medikamentų ir slaugos priemonių apskaitos duomenis už praėjusį mėnesį. 8. Bendradarbiauti su kitomis įstaigomis bei tarnybomis, susietomis su sveikatos apsauga, socialiniais darbuotojais. 9. Suprasti slaugos, kaip sveikatos priežiūros sistemos sudedamosios dalies, vaidmenį bei nepavojingos ir saugios aplinkos įtaką socialinių paslaugų gavėjo sveikatai, gebėti tai išaiškinti kitiems slaugantiesiems:    1. gerai išmanyti slaugos ypatumus, tobulinti darbo organizavimą, spręsti iškilusias problemas bei teikti įstaigos vadovybei;    2. siekti, kad slaugytojų darbas būtų efektyvus ir intensyvus, ugdyti klinikinius slaugos ir socialinių paslaugų gavėjų priežiūros įgūdžius;    3. numatyti ir įvertinti būtinus resursus socialinių paslaugų gavėjų slaugai plėtoti;    4. gerinti teikiamų paslaugų kokybę;    5. tobulinti personalo mokymą, darbą, planuoti priemones ir būdus šiam darbui gerinti;    6. rūpintis būtinais slaugai resursais;    7. vertinti slaugos būklę, kontroliuoti įrašų apie paciento slaugą ir priežiūrą savalaikiškumą;    8. nustatyti slaugos personalo poreikį tobulintis ir kelti kvalifikaciją;    9. tobulinti profesinę kvalifikaciją teisės aktų nustatyta tvarka;    10. dalyvauti slaugos praktikos tyrinėjimuose;    11. ruošti įsakymus ir kitus dokumentus;    12. ruošti veiklos planą, jo ataskaitas;    13. ruošti kitas ataskaitas;    14. kontroliuoti ir atsakyti už socialinių paslaugų gavėjo aplinkos sanitarinį stovį: tvarką ir švarą kambaryje, socialinių paslaugų gavėjo spintoje, spintelėje, sanitariniuose mazguose, balkonuose, ir t.t. Esant reikalui duoti nurodymus (pastabas) socialinio darbuotojo padėjėjoms dėl trūkumų;    15. vykdyti kitus socialinės globos namų direktoriaus pavedimus, savo kompetencijai priskirtais klausimais. 10. Darbuotojų santykiai darbe turi būti:     1. pagrįsti pagarbą vienas kitam;     2. slaugytoja neturi išreikšti nepalankios nuomonės apie kitą slaugytoją bei jo veiklą, girdint kitam personalui ar globos namų paslaugų gavėjams;     3. apie visus pastebėtus kitų slaugytojų pažeidimus pranešti vyr. slaugytojai;     4. privalo neatskleisti jokios dalykinės, finansinės bei kitokios konfidencialios informacijos, su kuria ji buvo supažindinta arba jai kitaip ji tapo prieinama ir žinoma, dirbant Globos namuose. 11. Kasdien iki 8.10 pateikti socialinių paslaugų gavėjų skaičių virėjai ir pažymėti jų skaičių gyventojų lankomumo žurnale. 12. Porcijuoja socialinių paslaugų gavėjams maistą atsakant už maisto porcijos atitikmenį pagal valgiaraštį. 13. Suteikti pirmą ir skubią medicinos pagalbą, savo kompetencijos ribose, gyvybei pavojingų būklių bei traumų atvejais, vadovaujantis priedu Nr. 1„BENDROSIOS PRAKTIKOS SLAUGYTOJO TEIKIAMA PIRMOJI IR SKUBI MEDICINOS PAGALBA“. 14. Įgyvendinti slaugos planą, socialinių paslaugų gavėjo IGSP planą. 15. Tiksliai ir metodiškai vykdyti paskirtas gydomąsias slaugos ir diagnostikos procedūras remiantis gydytojų nurodymais ir savarankiškai atlikti procedūras, vadovaujantis priedu Nr. 2 „BENDROSIOS PRAKTIKOSSLAUGYTOJO ATLIEKAMOS SLAUGOS IR KITOS ASMENS SVEIKATOS PRIEŽIŪROS PROCEDŪROS“. | | |
|  | | |
| **Teisės:**   1. Teisės ir garantijos, numatytos LR įstatymuose ir kituose teisės aktuose. 2. Teikti pasiūlymus planuojant darbą su socialinių paslaugų gavėjais. 3. Gauti reikalingas spec. priemones švarai palaikyti. 4. Teikti pasiūlymu socialinių paslaugų gavėjo sveikatos ir slaugos gerinimui. 5. Turėti saugias darbo sąlygas. 6. Nuolat kelti savo kvalifikaciją. 7. Verstis bendrąja slaugos praktika ir kitų teisės aktų nustatyta tvarka.   **Atsakomybė:**   1. Rūpestingai ir atsakingai atlikti pareigas, nustatytas pareiginiuose nuostatuose, laiku atlikti pavedamas užduotis. 2. Už darbų saugos, priešgaisrinės saugos taisyklių, Etikos kodekso ir darbo tvarkos taisyklių reikalavimų vykdymą. 3. Už medicinos ir higienos normų reikalavimų vykdymą. 4. Už socialinių paslaugų gavėjų slaugą ir asmens higieną. 5. Už dalinamo maisto porcijos atitikmenį. 6. Už medicininių ir slaugos priemonių, vaistų atitikmenį. 7. Už materialinių vertybių trūkumą atsiradusį dėl jo kaltės. 8. Už darbo drausmės pažeidimus, pareiginės instrukcijos nevykdymą ar netinkamą vykdymą, už tyčinę žalą padarytą įstaigai ir socialinių paslaugų gavėjui, einant pareigas – pagal LR įstatymus ir kitus teisės aktus. 9. Už laikymąsi antikorupcinio elgesio kodekso nuostatų ir pamatinių principų, atlikdamas jam priskirtas funkcijas užtikrinti veiklos skaidrumą, netoleruoti korupcijos apraiškų. 10. Už sveikatos pasitikrinimą kasmet pagal nustatytą grafiką. 11. Už laiku (iki einamų metų 12 mėnesio 05 dienos) pateiktą atostogų grafiką. | | |

|  |  |
| --- | --- |
| **Susipažinau ir sutinku.** |  |
| **Vieną pareigybės aprašymo egzempliorių gavau.** |
|  | (vardas, pavardė, parašas) |

1 priedas

**BENDROSIOS PRAKTIKOS SLAUGYTOJO TEIKIAMA**

**PIRMOJI IR SKUBI MEDICINOS PAGALBA**

Pirmąją ir skubią medicinos pagalbą sudaro medicinos pagalbos priemonės gyvybiškai svarbioms organizmo funkcijoms palaikyti, sugrąžinti bei išvengti ilgalaikių arba negrįžtamų patologinių organizmo pokyčių:

1. Gydytojui nesant ,slaugytojas privalo savarankiškai pagal savo kompetenciją teikti skubią medicinos pagalbą, kai:

1.1. yra tiesioginė grėsmė paciento gyvybei;

1.2. grėsmė gyvybei gali kilti bet kuriuo metu;

1.3. paciento elgesys dėl tam tikros patologinės organizmo būklės reikalauja nedelsiant teikti medicinos pagalbą.

2. Skubioji medicinos pagalba teikiama, kai yra:

2.1. klinikinė mirtis;

2.2. koma;

2.3. šokas;

2.4. kolapsas;

2.5. gyvybei pavojingas kraujavimas;

2.6. asfiksija;

2.7. ūminis kvėpavimo nepakankamumas;

2.8. ūminis širdies nepakankamumas (širdies astma, plaučių edema);

2.9. uždarieji ir atvirieji galūnių lūžiai;

2.10. dideli minkštųjų audinių išoriniai sužalojimai;

2.11. trauminė galūnių ir kitų kūno dalių amputacija.

3. Veiksmai, kuriuos slaugytojas privalo atlikti (kai yra ypač pavojinga organizmo būklė) iki atvykstant gydytojui:

3.1. kuo skubiau kviesti gydytoją ar GMP;

3.2. atlikti dirbtinį kvėpavimą;

3.3. atlikti netiesioginį širdies masažą;

3.4. suteikt nustatytos apimties medikamentinę pagalbą ištikus šokui;

3.6. įtarti vidinį kraujavimą ir jį stabdyti;

3.7. stabdyti išorinį kraujavimą;

3.8. suteikti pacientui patogią padėtį;

3.9. užtikrinti viršutinių kvėpavimo takų praeinamumą;

3.10. atlikti pirminę imobilizaciją lūžus ar išnirus kaulams;

3.11. sutvarstyti žaizdą;

3.12. imtis fizinių ir psichologinių šoko profilaktikos priemonių;

3.13. taisyklingai transportuoti pacientą.

2 priedas

**BENDROSIOS PRAKTIKOSSLAUGYTOJO ATLIEKAMOS SLAUGOS**

**IR KITOS ASMENS SVEIKATOS PRIEŽIŪROS PROCEDŪROS**

1. Atlikti antropometrinius tyrimus.

2. Keisti paciento drabužius (pervilkti pacientą).

3. Keisti patalynę(perkloti lovą).

4. Keisti asmens kūno padėtį.

5. Transportuoti pacientą.

6. Nustatyti asmens sanitarinę būklę ir jį švarinti.

7. Atlikti odos higieninę priežiūrą ir gydymo procedūras (pabarstymą, tepimą, suvilgymą ,sausinimą).

8. Daryti gydomąsias voneles.

9. Uždėti šildykles(su vandeniu), ledo pūsles, pavilgus.

10. Uždėti kompresą.

11. Tepti vaistiniais tepalais.

12. Lašinti lašus (į akis, ausis, burną).

13. Parengti ir prijungti pacientui lašinę sistemą ir lašinti vaistus.

14. Matuoti arterinį kraujo spaudimą.

15. Įkišti intraveninį kateterį ir jį prižiūrėti.

16. Atlikti injekcijas.

17. Stabdyti kraujavimą.

18. Skaičiuoti įvertinti ir registruoti pulsą.

19. Atlikti pirminį žaizdų sutvarkymą.

20. Tvarstyti, prižiūrėti žaizdas.

21. Statyti lašinę infuziją.

22. Prižiūrėti drenus.

23. Prižiūrėti dirbtines kūno angas.

24. Matuoti ,registruoti ir įvertinti kūno temperatūrą.

25. Nustatyti ir registruoti vaistų efektyvumą ir jų šalutinį poveikį.

26. Plauti akis.

27. Valyti nosies landas.

28. Girdyti pacientą.

29. Maitinti pacientą dirbtiniu ar natūraliu būdu.

30. Prižiūrėti burną.

31. Padėti vemiančiam pacientui.

32. Paimti skreplių ir pasiųsti laboratoriniam ištyrimui.

33. Prižiūrėti intubacinį, tracheostominį vamzdelius.

34. Taikyti Heimlicho metodą užspringus pacientui.

35. Išvalyti viršutinius kvėpavimo takus.

36. Padėti pacientu irasti kvėpavimą lengvinančią padėtį.

37. Stebėti ir įvertinti diurezę.

38. Skatinti šlapinimosi refleksą.

39. Paimti šlapimo ir pasiųsti laboratoriniam ištyrimui.

40. Įkišti dujų vamzdelį.

41. Padėti viduriuojančiam pacientui.

42. Padėti pacientui tuštintis.

43 Valyti žarnyną klizmomis.

44. Įkišti į tiesiąją žarną žvakutes.

45. Prižiūrėti tarpvietę.

46. Paimti išmatų ir pasiųsti laboratoriniam ištyrimui.